406.14 REGOLAMENT IDWAR TAXXA FUQ IL-VALUR MIŻJUD (DIKJARAZZJONI RIKAPITOLATTIVA TA’ TRANSAZZJONIJIET INTRA-KOMUNITARJI) L-AVVIŻ LEGALI 363 tal-2009. L-AVVIŻ LEGALI 363 tal-2009. 1. Titolu. (1) It-titolu ta’ dawn ir-regolamenti huwa Regolamenti dwar Taxxa fuq il-Valur Miżjud (Dikjarazzjoni Rikapitolattiva ta’ Transazzjonijiet Intra-Komunitarji). (2) Dawn ir-regolamenti jdaħħlu fis-seħħ id-disposizzjonijiet tad-Direttiva tal-Kunsill 2008/117/KE tas-16 ta’ Diċembru 2008 li temenda id-Direttiva tal-Kunsill 2006/112/KE. 2. Tifsir. Kliem użati f’dawn ir-regolamenti għandhom, kemm-il darba r-rabta tal-kliem ma titlobx mod ieħor, ikollhom it-tifsira mogħtija lilhom fl-Att dwar it-Taxxa fuq il-Valur Miżjud, hawn iżjed ’il quddiem imsejjaħ "l-Att". 3. Dikjarazzjonijiet rikapitolattivi. (1) Id-dikjarazzjoni rikapitolattiva meħtieġa li ssir skond id-disposizzjonijiet tal-artikolu 30(3) tal-Att għandha ssir għal kull xahar kalendarju u għandha tkun fornuta lill-Kummissarju bil-mod kif hemm fir-regolament 5 sa mhux aktar tard mill-ħmis tax-iljum tax-xahar li jiġi wara x-xahar kalendarju relattiv. (2) (a) Minkejja s-sub regolament (1), persuni taxxabbli jistgħu jagħmlu dikjarazzjoni rikapitulattiva għal kull tliet xhur kalendarji, mhux aktar tard mill-ħmis tax-iljum tax-xahar li jiġi wara t-tmiem tat-tliet xhur, sakemm l-ammont totali ta’ tliet xhur, minbarra l-VAT, tal-provvista tal-oġġetti skond l-artikolu 30(3) ma jaqbżux, la għat-tliet xhur inkwistjoni u għall-ebda wieħed mill-erba’ perjodi tat-tliet xhur ta’ qabel, is-somma ta’ EUR 50,000. (b) L-għa/la provduta hawn qabel m’għandhiex tibqa’ tapplika minn tmiem ix-xahar li matul u l-ammont totali, minbarra l-VAT, tal-provvista tal-oġġetti skond l-artikolu 30(3)(a) tal-Att jaqbeż, għall-perjodu ta’ tliet xhur li jkun qed jiskorri, is-somma ta’ EUR 50,000. F’dan il-każ, għandha ssir dikjarazzjoni rikapitolattiva għax-xahar jew xhur li għaddew mill-bidu tal-perjodu ta’ tliet xhur, sa mhux aktar tard mill-ħmis tax-iljum tax-xahar li jiġi wara l-aħħar xahar fil-perjodu li dwaru issir id-dikjarazzjoni. (3) Minkejja s-sub regolament (1), persuni taxxabbli li jagħmlu provvisti ta’ servizzi skond l-artikolu 30(3)(b) tal-Att, jistgħu jagħmlu dikjarazzjoni rikapitolattiva għal kull tliet xhur kalendarji sa mhux aktar tard mill-ħmis tax-iljum tax-xahar li jiġi wara it-tliet xhur kalendarji: Iżda, meta persuna taxxabbli tagħmel kemm provvisti ta’ oġġetti u ta’ servizzi skond l-artikolu 30(3) tal-Att, għandhom japplikaw id-disposizzjonijiet tas-sub regolamenti). 4. (1) Id-dikjarazzjoni rikapitolattiva għandha tipprovdi l-informazzjoni li ġejja: (a) in-numru li permezz tiegħu hi identifika ta l-persuna taxxabbli għal finijiet ta’ VAT taħt liema numru issir provvista ta’ oġġetti msemmija fl-artikolu 30(3)(a) tal-Att jew provvista ta’ servizzi msemmija fl-artikolu 30(3)(b) tal-Att; (b) in-numru li permezz tiegħu hi identifika ta l-persuna taxxabbli għal finijiet ta’ VAT li qed takkwista oġġetti jew tirċievi servizzi fi Stat Membru ieħor li mhux Malta u taħt liema numru il-provvista ta’ oġġetti jew servizzi tkun saret lilha; (ċ) in-numru li permezz tiegħu hi identifika ta l-persuna taxxabbli għal finijiet ta’ VAT f’Malta taħt liema tkun għamlet trasferiment ta’ oġġetti msemmija fil-Parti ta 3(4) tal-Ewwel Parti tal-Ħames Skeda tal-Att u n-numru li permezz tiegħu hi identifikata fl-Istat Membru fejn tkun mibgħuta il-merkanzija jew fejn it-trasport jintemm; (d) għal kull persuna li akkwistat oġġetti jew irċeviet servizzi, il-valur totali tal-provvisti tal-oġġetti u l-valur totali tal-provvisti tas-servizzi li jkunu saru mill-persuna taxxabbli; (e) għall-provvisti li jikkonsistu fi trasferiment ta’ oġġetti lejn Stat Membru ieħor skond il-paragrafu (ċ), il-valur totali tal-provvisti stabbilit skond il-parti ta 6(1) tas-Seba’ Skeda tal-Att; (f) l-ammonti ta’ aġġustamenti magħmula skond is-Seba’ Skeda ta’ l-Att. (2) (a) L-ammont imsemmi fis-sub regolament (1)(d) għandu jiġi dikjarat għall-perjodu ta’ sottomissjoni li ma tulu t-taxxa tkun saret pagabbli kif stabbilit fir-regolament 3.(b) L-ammonti msemmija fis-sub regolament (1)(f) għandhom jiġu dikjarati għall-perjodu ta’ sottomissjoni li matulu l-aġġustament għandu jiġi notifikat li x-xerrej kif stabbilit fir-regolament 3. 5. Id-dikjarazzjoni rikapitolattiva meħtieġa li ssir skond ir-regolament 3 għandha tintbagħat permezz ta’ electronic file transferu għandha hekk tintbgħat fil-format preskritt fl-Ewwel Skeda. 6. Penali amministrattiva u offiża fin-nuqqas ta’ sottomissjoni. (1) Kull persuna li tkun meħtieġa li tibgħat dikjarazzjoni rikapitolattiva skond ir-regolament 3 u tonqos milli tibgħat din id-dikjarazzjoni fiż-żmien stipulat f’dak ir-regolament tkun dovuta tħallas penali amministrattiva skond l-artikolu 38(2) tal-Att. (2) Kull nuqqas li tintbagħat din id-dikjarazzjoni rikapitolattiva jikkostitwixxi reat skond l-artikolu 76(ċ) tal-Att.